stanford-oval/wikipedia huggingface dataset:
Deformaatioretrakti
Formaali määritelmä

Olkoon X topologinen avaruus ja A X:n aliavaruus X. Jatkuva kuvaus  r:X\to A on retrakti jos r:n rajoittuma A:han on A:n identtinen kuvausA, eli  r(a)=a kaikilla A:n alkioilla a. Huomaa, että retraktio kuvaa X:n surjektiivisesti A:lle. Tällöin A:ta sanotaan X:n retrektiksi.
Jatkuva kuvaus  d:X\times [0,1]\to X on deformaatioretrakti jos kaikilla X:n alkioilla x, A:n alkioilla a, ja välillä [0, 1] olevalla reaaliluvulla t on voimassa,
Siten deformaatioretrakti on homotopia X:n identtisen kuvauksen ja X:n retraktin A:lle väillä. A:ta kutsutaan X:n deformaatioretraktiksi.
Huomaa, että vaikka homotopia on kuvausten välinen ekvivalenssirelaatio, deformaatioretrakti ei ole avaruuksien välinen ekvivalenssirelaatio. Yleensä derofmaatioretraktissa avaruus kutistuu toisen avaruuden osajoukoksi. Kuitenkin deformaatioretrakti on siinä mielessä samantapainen käsite kuin homotopiaekvivalenssi, että kaksi avaruutta ovat homotopiaekvivalentteja keskenään jos ja vain jos kumpikin avaruus muuntuu deformaatioretraktissa samaksi avaruudeksi. Tämä on ekvivalenssirelaatio.
Jokainen topologinen avaruus, joka voidaan muuntaa deformaatioretraktilla pisteeksi on kutistuva. Kutistuvuus on kuitenkin heikompi ehto kuin deformaatioretrakti, sillä on olemassa kutistuvia avaruuksia, joita ei voida muuntaa pisteeksi deformaatioretraktin avulla.
Defterdarin moskeija

| Defterdarin moskeija> Ντεφτερντάρ Τζαμί |
| --- | --- |
 Defterdarin moskeija.
Sijainti:  Plateía Eleftherías, Kosin kaupunki, Kos, Etelä-Egean saaret, Kreikka
Koordinaatit:  36°53′36″N, 27°17′20″E
Rakennustyyppi:  moskeija
Valmistumisvuosi:  1786
 
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Defterdarin moskeija (kreik. Ντεφτερντάρ Τζαμί, Ntefterntár Tzamí) on moskeija Kosin kaupungissa Kosin saarella Kreikassa. Se sijaitsee Plateía Eleftherías -aukion laidalla Kosin agoran länsipuolella.
Moskeija minareetteineen ja lähdekaivoineen ennen vuoden 2017 maanjäristystä.
Moskeija rakennettiin vuonna 1786. Sen nimi viittaa rakennuttajaan, sulttaanin rahaministeriin (defterdar) Ibrahim Effendiin. Joidenkin tietojen mukaan paikalla olisi aiemmin ollut Pyhälle Paraskevalle (Agía Paraskeví) omistettu kirkko.
Moskeija kärsi vaurioita italialaisvallan aikana vuosien 1926 ja 1933 maanjäristyksissä ja kunnostettiin. Se kunnostettiin myös vuosina 2004–2005. Rakennus kärsi jälleen vaurioita vuoden 2017 maanjäristyksessä. Tuolloin sen minareetti sortui ja vieressä olleen lähdekaivorakennuksen katos tuhoutui. Ennen maanjäristystä rakennuksessa toimi liikkeitä ja kahviloita.
Moskeijarakennus on kaksikerroksinen. Rukoussali on toisessa kerroksessa. Alakerrassa on useita huoneita, joilla on omat sisäänkäyntinsä. Moskeijassa on suuri alaosaltaan kahdeksankulmainen ja yläosaltaan pyöreä kupoli, jota tukee 12 kaarta. Lähdekaivossa oli kuuden kaaren tukema kupoli.
Aiheesta muualla

Kuvia tai muita tiedostoja aiheesta Defterdarin moskeija Wikimedia Commonsissa
Erdington

Erdington tummanpunaisena Birminghamin kartalla.
Erdington on yksi Birminghamin kaupungin kymmenestä vaalipiiristä. Se muodostuu neljästä äänestysalueesta:  Erdington, Tyburn, Kingstanding ja  Stockland Green. Vuonna 2009 Erdingtonissa  oli 94 700 asukasta. Alueen tunnetuimpia yrityksiä oli autonrenkaita valmistanut Dunlop, joka valmisti tuotteita Fort Dunlop -nimisessä tehtaassa vuoteen 2014 saakka.
Aiheesta muualla

Kuvia tai muita tiedostoja aiheesta Erdington Wikimedia Commonsissa
Elena Neff

| Mitalit> Maa:   Saksa.Naisten ammunta.MM-kilpailut  | Mitalit> Maa:   Saksa.Naisten ammunta.MM-kilpailut  | Mitalit> Maa:   Saksa.Naisten ammunta.MM-kilpailut  | Maa:   Saksa> Naisten ammunta. |
| --- | --- | --- | --- |
|  Pronssia | Plzeň 2008 | 10 m liikkuva maali |  |
Tyttöjen ammunta
| MM-kilpailut  | MM-kilpailut  | MM-kilpailut  |  |
|  Kultaa | Zagreb 2006 | 10 m liikkuva maali, joukkue |  |
|  Hopeaa | Zagreb 2006 | 10 m liikkuva maali, sekajuoksut, joukkue |  |
Elena Neff (s. 1987) on saksalainen riistamaaliampuja.
Neff on saavuttanut MM-kilpailuissa tyttöjen sarjassa joukkuekultaa ja joukkuehopeaa Zagrebissa 2006. Naisten sarjassa hän on voittanut henkilökohtaista MM-pronssia Plzeňissa 2008.
Chíos (kaupunki)

| Chíos Χίος |
| --- | --- |
 Chíoksen kaupunki.
 Kunnallisyksikön sijainti
 Chíos
 Koordinaatit: 38°23′N, 26°7′E 
Valtio:  Kreikka
Hajautetun hallinnon alue:  Egea
Alue:  Pohjois-Egean saaret
Alueyksikkö:  Chíos
Kunta:  Chíos
Hallinto:  
 – Asutustyyppi:  kunnallisyksikkö, entinen kunta, kaupunki
 – Kallikrates-koodi:  570101
Väkiluku (2011):  26 850
Aikavyöhyke:  UTC+2
 – Kesäaika:  UTC+3
Postinumero:  821 00
Suuntanumero(t):  22710
Rekisterikilpi:  ΧΙ
Infobox OKVirheellinen NIMI-arvo: 
Chíos (kreik. Χίος) on Kreikan kaupunki sekä samanniminen Chíoksen kunnan kunnallisyksikkö (Δημοτική Ενότητα Χίου, Dimotikí Enótita Chíou) ja entinen itsenäinen kunta. Se sijaitsee Chíoksen saarella, Chíoksen alueyksikössä Pohjois-Egean saarten alueella. Kaupungin ja kunnallisyksikön väkiluku on 26 850 (vuonna 2011). Chíoksen kaupunki on Chíoksen saaren pääkaupunki sekä Chíoksen kunnan kuntakeskus.
Chíoksen kaupunki sijaitsee keskellä Chíoksen saaren itärannikkoa. Kaupunki on paitsi saaren hallinnollinen myös kaupallinen ja kulttuurinen keskus.
Historia > Antiikki

Kaupungin paikka on ollut asuttu viimeistään noin 6000 eaa. Antiikin aikainen Khioksen kaupunki ja kaupunkivaltio (polis) oli alun perin joonialaisten siirtokunta ja perustettiin mahdollisesti jo noin 1000 eaa. Se kukoisti erityisesti arkaaisella kaudella 600–500-luvuilla eaa. Kaupunki oli merkittävä kaupallinen keskus ja voimakas merivalta. Kaupungin merkitys väheni roomalaisella ajalla.
Historia > Myöhempi historia

Bysanttilaisella kaudella kaupungin merkitys kasvoi jälleen. Vuonna 1346 kaupungin saivat haltuunsa genovalaiset. Osmanit valtasivat kaupungin vuonna 1566 ja pitivät sen hallussaan vuoteen 1912, jolloin Chíoksesta tuli osa Kreikkaa.
Chíos oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä uudeksi Chíoksen kunnaksi yhdessä Ágios Mináksen, Amanín, Ionían, Kampóchoran, Kardámylan, Mastichochórian ja Omiroúpolin kanssa.
Nähtävyydet

Chíoksen kaupungin nähtävyyksiin kuuluvat Chíoksen arkeologinen museo, bysanttilainen museo, genovalaisaikainen Chíoksen linna sekä katedraali. Unescon maailmanperintöluetteloon kuuluva bysanttilaisaikainen Néa Monín luostari sijaitsee noin 15 kilometriä kaupungista länteen.
Liikenne

Kaupunki on saaren pääsatama, ja sieltä on yhteydet Pireukseen ja lähisaarille. Chíoksen lentoasema sijaitsee noin kolme kilometriä kaupungista etelään.
Koulutus

Kaupungissa toimii yksi Egean yliopiston yksiköistä ja sen kauppatieteellinen tiedekunta.
Aiheesta muualla

Kuvia tai muita tiedostoja aiheesta Chíoksen kaupunki Wikimedia Commonsissa
Genovalaisaikaista Chíoksen linnaa.
Chíoksen kaupungin satamaa.
Erdeven

| Erdeven (An Ardeven) |
| --- | --- |
 Kunnantalo
 vaakuna
 Erdeven
 Koordinaatit: 47°38′35″N, 3°09′19″W 
Valtio:  Ranska
Alue:  Bretagne
Departementti:  Morbihan
Arrondissementti:  Lorient
Pinta-ala:  
 – Kokonaispinta-ala:  30,6 km²
Väkiluku (2018):  3 749 
 – Väestötiheys:  122 as./km²
Kunnan numero:  56054
 
 Kunnan kotisivut 
Infobox OKVirheellinen NIMI-arvo: 
Erdeven (bretoniksi An Ardeven) on kunta läntisessä Ranskassa Morbihanin departementissa Bretagnen alueella. Se sijaitsee Biskajanlahden rannalla, noin 27 kilometriä Lorientin kaupungista kaakkoon.
Erdeven on suosittu merenrantakohde. Sen rannoilta löytyy 8 kilometriä hiekkarantoja sekä dyynejä. Rannoilla on jäänteitä saksalaisten toisen maailmansodan aikana rakentamasta Atlantin vallista.
Kunnan alueella on runsaasti esihistoriallisia megaliitteja. Huomattavin niistä on 190 menhirin Kerzerhon linjaus, joka on Carnacin menhirien jälkeen Bretagnen toiseksi huomattavin.
Plage de Kerouriec ja jäänteitä Atlantin vallista
Kerzerhon linjaus
Aiheesta muualla

Kuvia tai muita tiedostoja aiheesta Erdeven Wikimedia Commonsissa
Erdingin lentotukikohta

Ilmakuva Erdingin lentotukikohdasta.
Erdingin lentotukikohta on Saksan ilmavoimien lähellä Erdingin kaupunkia sijaitseva lentotukikohta. Lentotukikohta sijaitsee Baijerissa noin 45 kilometriä Münchenistä koilliseen. Sinne oli sijoitettuna 5. ilmatorjuntaohjuslaivue ja ilmavoimien 1. huoltorykmentti vuoden 2013 organisaatiomuutokseen asti. Tukikohdassa järjestettiin viimeinen ilmailunäytös kesällä 1986.
Davíð Oddssonin IV hallitus

| Davíð Oddssonin IV hallitus |
| --- | --- |
  Islannin 36. hallitus
Toimikausi alkoi:  23. toukokuuta 2003
Toimikausi päättyi:  15. syyskuuta 2004
Valtionpäämies:  Ólafur Ragnar Grímsson
Jäsenet
Hallituksen johtaja:  Davíð Oddsson
Ministerien lukumäärä:  12
Hallituspuolueet:   Itsenäisyyspuolue  Edistyspuolue 
Hallituksen asema:  enemmistöhallitus
Oppositiopuolueet:   Sosiaalidemokraattinen liitto  Vihreä vasemmisto  Liberaalipuolue 
Historia
Edellinen:  Davíð Oddssonin III hallitus
Seuraava:  Halldór Ásgrímssonin hallitus
Davíð Oddssonin IV hallitus oli Islannin hallitus, joka muodostettiin vuoden 2003 parlamenttivaalien jälkeen ja joka hallitsi vuoteen 2004 asti. Hallitus oli itsenäisyyspuolueen ja edistyspuolueen koalitiohallitus.
Ministerit

| Salkku | Ministeri | Ministeri | Aloitti tehtävässä | Lopetti tehtävässä | Puolue | Lähde |
| --- | --- | --- | --- | --- | --- | --- |
| Pääministeri |   | Davíð Oddsson | 23. toukokuuta 2003 | 15. syyskuuta 2004 | Itsenäisyyspuolue |  |
| Ulkoministeri |   | Halldór Ásgrímsson | 23. toukokuuta 2003 | 15. syyskuuta 2004 | Edistyspuolue |  |
| Valtiovarainministeri |   | Geir Haarde | 23. toukokuuta 2003 | 15. syyskuuta 2004 | Itsenäisyyspuolue |  |
| Kalatalousministeri |   | Árni M. Mathiesen | 23. toukokuuta 2003 | 15. syyskuuta 2004 | Itsenäisyyspuolue |  |
| Maatalaousministeri |   | Guðni Ágústsson | 23. toukokuuta 2003 | 15. syyskuuta 2004 | Edistyspuolue |  |
| Terveys- ja sosiaaliturvaministeri |   | Jón Kristjánsson | 23. toukokuuta 2003 | 15. syyskuuta 2004 | Edistyspuolue |  |
| Ympäristöministeri |   | Siv Friðleifsdóttir | 23. toukokuuta 2003 | 15. syyskuuta 2004 | Edistyspuolue |  |
| Liikenneministeri |   | Sturla Böðvarsson | 23. toukokuuta 2003 | 15. syyskuuta 2004 | Itsenäisyyspuolue |  |
| Teollisuus- ja kauppaministeri |   | Valgerður Sverrisdóttir | 23. toukokuuta 2003 | 15. syyskuuta 2004 | Edistyspuolue |  |
| Opetusministeri |   | Tómas Ingi Olrich | 23. toukokuuta 2003 | 31. joulukuuta 2003 | Itsenäisyyspuolue |  |
| Opetusministeri |   | Þorgerður Katrín Gunnarsdóttir | 31. joulukuuta 2003 | 15. syyskuuta 2004 | Itsenäisyyspuolue |  |
| Oikeus- ja kirkollisministeri |   | Björn Bjarnason | 23. toukokuuta 2003 | 15. syyskuuta 2004 | Itsenäisyyspuolue |  |
| Sosiaaliministeri |   | Árni Magnússon | 23. toukokuuta 2003 | 15. syyskuuta 2004 | Edistyspuolue |  |
Erik Hägglund

Erik Hägglund voi tarkoittaa seuraavia:
Erik Hägglund (1887–1959), ruotsalainen kemisti
Erik Hägglund (1884–1962), suomalainen valokuvaaja
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Erik Hägglund”, voi hakea sivunnimihaulla, laajalla sivunnimihaulla tai tekstihaulla.
Enmac

Enmac Oy on suomalainen mekaniikan suunnittelupalveluihin ja projektien johtamiseen keskittynyt yritys. Sen liiketoiminta-alueita ovat tuotekehitys, tekninen suunnittelu, laitos- ja prosessisuunnittelu sekä asiantuntijapalvelut.
Vuodessa Enmac Oy toteuttaa noin 150 erikokoista toimeksiantoa eri toimialoille.
Enmac Oy on perustettu vuonna 1983. Toimipisteet sijaitsevat Tampereella ja Kotkassa. Palveluksessa on 60 henkilöä.
Erik Hägglund (valokuvaaja)

Hägglund vuonna 1919.
Erik Hägglund (17. marraskuuta 1884 Vöyri - 1962 Vöyri) oli suomalainen valokuvaaja. Hägglund opiskeli valokuvausta Ruotsissa ja piti omaa kuvaamoa nimellä E. Hägglund. Hänen töistään on julkaistu teos Blickfång - en tidsresa med Vöråfotografen Erik Hägglund (2010). Hänen kuviaan on muun muassa Museoviraston kokoelmissa.
Erik Huusko

Erik Huusko (s. 24. elokuuta 1971 Upplands Väsby, Ruotsi) on ruotsalainen uransa lopettanut jääkiekkoilija. Huusko oli pelipaikaltaan hyökkääjä ja kätisyydeltään left. Myös Huuskon kaksoisveli Anders Huusko oli jääkiekkoilija. Erik Huusko pelasi vuosina 1987–1999. Vuosina 1987–1991 hänen joukkueensa oli Arlanda Wings, 1991–1996 Djurgårdens IF ja 1996–1999 HV71. Huusko osallistui juniorien MM-kilpailuihin 1991 ja oli mukana Ruotsin jääkiekkomaajoukkueessa, joka saavutti hopeaa jääkiekon MM-kilpailuissa 1995.
Käännös suomeksi
Erik Hokkanen

Erik Hokkanen
Erik Hokkanen (s. 1963 Florida) on yhdysvaltalainen muusikko. Hän on Floridassa lapsuutensa viettänyt kolmannen polven amerikansuomalainen, joka asuu nykyisin Austinissa, Teksasissa.
Vuonna 1987 Hokkanen esiintyi eri puolilla Suomea yhdessä suomalaismuusikoiden kanssa. Hän teki kiertueet Suomeen myös vuosina 1988–1989, ja näiden kiertueiden seurauksena syntyi yhtye Lumisudet. Lopulta 1994 levytettiin Erik Hokkanen & Lumisudet -yhtyeen ensimmäinen albumi Kaustinen, Texas. Yksi levyllä vierailleista artisteista oli Dave Lindholm.
Hokkanen oli kevään 1998 Sibelius-Akatemian kansanmusiikin osaston vierailevana professorina. Samana vuonna saatiin valmiiksi Lumisusien toinen albumi In the Heart of a Waking Dream. Hokkasen ja Lumisusien esittämän musiikin tyylilajin on arvioitu olevan etnojazz.[lähde? ]
Kesällä 2008 Erik julkaistiin Erik Hokkanen & Lumisudet -yhtyeen albumi Cosmic Meltdown Vol. 1.
Chaotic Nation

| Chaotic Nation Entwine |
| --- | --- | --- |

Studioalbumin tiedot
 Julkaistu: 2. lokakuuta 2015
 Formaatti: CD
 Tyylilaji: goottimetalli
 Kesto: 39.61
 Levy-yhtiö: Spinefarm
Listasijoitukset
  Suomen virallinen lista: 28.
Entwinen muut julkaisut
| Rough n’ Stripped 2010 | Chaotic Nation 2015 |   |
Chaotic Nation on Entwinen seitsemäs albumi. Se julkaistiin 2. lokakuuta 2015 levymerkillä Spinefarm Records.
Kappaleet

End of Silence – 03.34
Saint of Sorrow – 03.51
Fortune Falls – 03.33
Plastic World – 03.36
As We Arise – 04.25
Lost, But Still Alive – 04.21
Adrenalize – 04.47
The Evil Lives in the Shadows – 03.50
Revolt for Redemption – 03.47
Scream – 06.47
Kokoonpano

Mika Tauriainen – laulu
Jaani Kähkönen – kitara
Tom Mikkola – kitara
Joni Miettinen – basso
Aksu Hanttu – rummut
Arvostelut

Kaaoszine:
Imperiumi.net:
Metalliluola:
Soundi:
V2:
Aiheesta muualla

Chaotic Nation Discogsissa. (englanniksi)
Albumi Chaotic Nation Encyclopaedia Metallum -sivustolla (englanniksi)
Emma Itänen

Emma-Karoliina Itänen (s. 10. elokuuta 1988) on suomalainen salibandyn pelaaja, pelipaikaltaan puolustaja. Hän on naisten Salibandyliigassa edustanut Tikkurilan Tiikereitä kausina 2005–2008, SB Vantaata kausina 2008–2010, Porvoon Salibandyseuraa kausina 2010–2013, helsinkiläistä M-Teamiä kausina 2013–2016 sekä nurmijärveläistä SB-Prota kausina 2016–2019 ja 2020–2021. Hän on voittanut SM-kultaa vuosina 2018 ja 2019 sekä saavuttanut SM-hopeaa vuosina 2017 ja 2021. Hän on pelannut Salibandyliigassa 298 runkosarjaottelua ja 55 pudotuspeliä. Kaudella 2019–2020 Itänen pelasi Sveitsissä Skorpion Emmentalin joukkueessa.
Elina Sorainen

Elina Sorainen (16. elokuuta 1943 Hauho – 27. syyskuuta 2017 Pernaja, Loviisa) oli suomalainen keraamikko. Hän suoritti Bachelor of Arts -tutkinnon Denverin yliopistossa Coloradossa Yhdysvalloissa ja Master of Arts -tutkinnon Tokion Tama-taideyliopistossa erikoisalanaan Japanin keramiikkaperinne.
Sorainen väitteli 2006 Taideteollisessa korkeakoulussa. Väitöskirjan otsikko on Aalto, ketju ja taatelitarha. Elävä museo iranilaiskylän naiskeraamikkojen perinteen turvaajana, ja siinä hän tutkii kaakkoisiranilaisen Kalpourkanin kylän naisten keramiikkaperinteen säilyttämistä.
Aiheesta muualla

Elina Soraisen muistokirjoitus Helsingin Sanomissa
Defqon.1

Red stage (Defqon.1 2023)
Defqon.1 on tanssimusiikkifestivaali, joka pidettiin ennen vuosittain Almeerderstrand-rannalla Almeressä Hollannissa, nykyään Evenemententerreinilla Biddinghuizenissa, Hollannissa.[lähde? ]
Defqon.1 -festivaalia organisoi yritys nimeltään Q-dance. Se keskittyy soittamaan elektronisen tanssimusiikin genrejä kuten Hardstyle, Jump, Hard Trance ja Hardcore.[lähde? ]
Ensimmäinen Defqon.1 -festivaali pidettiin vuonna 2003.[lähde? ]
Hymnitselvennä, päivämäärät ja kävijämäärät

| Vuosi | Hymni | Artistien määrä | Päivämäärä | Tapahtuman Sivut |
| --- | --- | --- | --- | --- |
| 2020 | D-Block & S-te-Fan - Primal Energy |  | 26. kesäkuuta | Defqon.1 Festival 2020 |
| 2019 | Phuture Noize & Keltek & Sefa - One Tribe |  | 28. kesäkuuta | Defqon.1 Festival 2019 |
| 2018 | Project One - Maximum Force |  | 22. kesäkuuta |  |
| 2017 | Frequencerz - Victory Forever |  |  |  |
| 2016 | Bass Modulators - Dragonblood |  |  |  |
| 2015 | Ran-D - No Guts, No Glory | 250+ |  |  |
| 2014 | Coone - Survival of the Fittest | 207 |  |  |
| 2013 | Frontliner - Weekend Warriors | 312 | 21. kesäkuuta | [-] |
| 2012 | Headhunterz & Wildstylez vs. Noisecontrollers - World Of Madness | 178 | 22. kesäkuuta | Defqon.1 Festival 2012 |
| 2011 | Noisecontrollers - Unite | 254 | 25. kesäkuuta | Defqon.1 Festival 2011 |
| 2010 | Wildstylez - No time to waste | 122 | 12. kesäkuuta | Defqon.1 Festival 2010 |
| 2009 | Headhunterz - Scrap Attack | 91 | 19. syyskuuta | Defqon.1 Festival 2009 |
| 2008 | Luna & Deepack - Biological Insanity | 119 | 14. kesäkuuta | Defqon.1 Festival 2008[vanhentunut linkki] |
| 2007 | Brennan Heart - Get Wasted | 124 | 16. kesäkuuta | Defqon.1 Festival 2007 |
| 2006 | Showtek - Colors Of The Harder Style | 103 | 17. kesäkuuta | Defqon.1 Festival 2006 |
| 2005 | The Prophet - Emergency Call | 85 | 18. kesäkuuta | Defqon.1 Festival 2005 (Arkistoitu – Internet Archive) |
| 2004 | Tuneboy - Demolition | 79 | 19. kesäkuuta | Defqon.1 Festival 2004 (Arkistoitu – Internet Archive) |
| 2003 | Maximum Force Readiness | 48 | 14. kesäkuuta | Defqon.1 Festival 2003 |
Aiheesta muualla

Defqon 1-tapahtuman omat kotisivut
Tapahtuman organisoijan kotisivut
Emma Johansson

Emma Johansson -nimisiä henkilöitä ovat:
Emma Johansson (s. 1981), ruotsalainen suunnistaja ja maailmanmestari
Emma Johansson (s. 1983), ruotsalainen maantiepyöräilijä
Emma Johansson, suomalainen folk-popmuusikko, Emma & Matilda -duon jäsen.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Emma Johansson”, voi hakea sivunnimihaulla, laajalla sivunnimihaulla tai tekstihaulla.
Emma Hamilton

Emma, Lady Hamilton, George Romneyn maalaus, noin vuodelta 1785
Emma Hamilton (n. 1765–1815), alkuperäiseltä nimeltään Amy Lyon, sittemmin Emma Hart, vuoteen 1791 asti lady Hamilton (26. huhtikuuta 1765, Neston, Cheshire- 15. tammikuuta 1815 Calais, Ranska) oli brittiläinen seikkailija ja oman aikansa julkisuuden henkilö joka oli tunnettu kauneudestaan.
Emma Hart päätyi rakkaussuhteeseen ja sittemmin avioitui maansa Napolin-lähettilään William Hamiltonin kanssa, jota vuonna 1786 seurasi Napoliin, missä vaikutti merkittävästi Ison-Britannian ja Napolin välien pysymiseen ystävällisinä. Vuodesta 1798 Emma Hamilton oli suhteessa lordi Nelsonin kanssa. Tässä suhteessa hän synnytti kaksi tytärtä. Hän vaikutti Nelsoniin siten, että Nelson joutui osallistumaan taisteluihin Ranskaa vastaan mutta samalla sotkeutui Napolissa poliittiseen peliin.
Elina Sallinen

| Elina Sallinen> Henkilötiedot |
| --- | --- |
Syntynyt: 1994 Koski Tl
Ammatti:  runoilija
Kirjailija
Esikoisteos:  Kehät (2023)
Aiheesta muualla
Löydä lisää kirjailijoitaKirjallisuuden teemasivulta
Elina Sallinen (s. 1994) on suomalainen runoilija.
Sallisen esikoisteos on Poesian julkaisema runokokoelma Kehät (2023). Tyylilajiltaan Kehät asettuu  fragmentaarisen runouden traditioon .
Sallinen toimii digitaalisen runouden verkkolehti Nokturnossa ja OI-runozinessä.
Sallinen on valmistunut filosofian maisteriksi yleisestä kirjallisuustieteestä Turun yliopistosta 2021 ja taiteen maisteriksi kirjoittamisen maisteriohjelmasta Taideyliopistosta 2023.
Teokset

Kehät.  Poesia, 2023.  ISBN 978-952-305-208-6.
Dakota Access Pipeline

Putken reitti, ylhäältä: Pohjois-Dakota, Etelä-Dakota, Iowa, Illinois. Oranssilla merkitty on Standing Rock- reservaatti.
Dakota Access Pipeline (DAPL) eli Bakken pipeline on 1 886 km pitkä maanalainen öljyputki Yhdysvalloissa. Putki alkaa Bakkenin öljykentiltä ja kulkee melko suoraan kohti kaakkoa  halki Pohjois-Dakotan luoteisosan, Etelä-Dakotan ja Iowan. Se päätyy varastointikeskukseen Illinoisin Patokassa.
Putken reitti kulkee lähellä sioux-kansojen Standing Rock -reservaatin koilliskulmaa, ja osa siitä menee alkuperäiskansojen vanhojen hautausmaiden ja pyhien alueiden halki. Standing Rockin asukkaat ja muut ympäristöonnettomuuksista huolestuneet vastustivat putken rakentamista aktiivisesti, osoittivat mieltä ja leiriytyivät alueelle kuukausien ajaksi. Putken syytettiin saastuttavan juomaveden ja vaurioittavan hautausmaita.
Putki otettiin virallisesti käyttöön 1. kesäkuuta 2017.
Historia

Putken rakensi Dakota Access LLC, joka on Energy Transfer Partners L.P:n tytäryhtiö. Hankkeen yhtiökumppaneina toimivat Philips 66, Enbridge ja Marathon Petroleum. Alkuperäisen suunnitelman mukaan putken oli tarkoitus olla valmiina käyttöön 1. tammikuuta 2017.
Suunnitelmasta kerrottiin julkisuuteen 25. kesäkuuta 2014. Hankkeen hinnaksi ilmoitettiin 3,78 miljardia Yhdysvaltain dollaria. Maanomistajien kuulemisia järjestettiin elokuusta 2014 tammikuuhun 2015. 26. marraskuuta 2016 hankkeen kerrottiin olevan 87 prosenttisesti valmis.
Putkihanke herätti arvostelua sen tarpeellisuudesta ja ympäristövaikutuksista. Useat dakotalaiset ja iowalaiset alkuperäiskansat, kuten meskwakit ja useat sioux-heimokansat, ilmoittivat vastustavansa putkea. Elokuussa 2016 Standing Rock -reservaatissa muodostettu ReZpect Our Water -ryhmä luovutti vetoomuksen armeijan luonnonvaroista vastaavalle USACE-osastolle (United States Army Corps of Engineers). Vastarinta öljyputkityömaalla nousi kansainväliseksi uutiseksi. Öljyputken rakentamista vastusti tuhansia ihmisiä. Osan mielenosoittajista ja poliisin välille syntyi yhteenottoja. Poliisi pidätti yhteensä 761 mielenosoittajaa.
4. joulukuuta 2016 presidentti Barack Obaman hallinnon johtama USACE kielsi luvan rakentaa putkea kulkemaan Oahe-tekojärven alitse keskusteltuaan sioux-heimon ja Dakota Accessin kanssa. Se ilmoitti tekevänsä ympäristövaikutuslausunnon selvittääkseen vaihtoehtoisia reittejä.
25. tammikuuta viisi päivää virassa ollut uusi presidentti Donald Trump lyhensi ympäristövaikutusten arviointimenettelyä.
3. maaliskuuta pääsi Watford Cityssä Pohjois-Dakotassa putken liitoskohdasta vuotamaan 320 litraa öljyä. Saastunutta lunta ja maata poistettiin, eikä vesistöille tai muulle luonnolle koitunut vahinkoa.
5. maaliskuuta putkesta pääsi maaseudulla Mercerin piirikunnassa Pohjois-Dakotassa vuotamaan 76 litraa öljyä venttiilin rikkouduttua maan pinnalla.
18. maaliskuuta liittovaltion vetoomustuomioistuin hylkäsi Standing Rockin ja Cheyenne Riverin siouxien vaatimukset määrätä putken rakentaminen ja öljyn kuljetus välittömästi keskeytettäviksi. Oikeuden mukaan edellytykset siihen eivät täyttyneet.
4. huhtikuuta putkesta pääsi ölyä vuotamaan 320 litraa öljynpumppaamolla Crandonin pohjoispuolella Etelä-Dakotassa. Luonnolle ei koitunut haittaa.
Mikään vuodoista ei ylittänyt 800 litraa (210 gallonaa), jota öljyputkien ja vaarallisten materiaalien turvallisuudesta vastaava virasto pitää "merkittävän" vuodon rajana.
Putki otettiin virallisesti käyttöön 1. kesäkuuta 2017.
Neljä pohjois- ja etelädakotalaista sioux-heimoa jatkoi oikeudenkäyntiä liittovaltion tuomioistuimessa Washingtonissa sulkeakseen putken.
Aiheesta muualla

Dakota Access Pipelinen kotisivu (englanniksi)